CELEX: 62017CN0149
Language: el
Date: 2017-03-24 00:00:00
Title: Υπόθεση C-149/17: Αίτηση προδικαστικής αποφάσεως την οποία υπέβαλε το Landgericht München I (Γερμανία) στις 24 Μαρτίου 2017 — Bastei Lübbe GmbH & Co. KG κατά Michael Strotzer

3.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/19
            
         Αίτηση προδικαστικής αποφάσεως την οποία υπέβαλε το Landgericht München I (Γερμανία) στις 24 Μαρτίου 2017 — Bastei Lübbe GmbH & Co. KG κατά Michael Strotzer
   (Υπόθεση C-149/17)
   (2017/C 213/24)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht München I
   
      Διάδικοι στην υπόθεση της κύριας δίκης
   
   
      Ενάγουσα-εκκαλούσα: Bastei Lübbe GmbH & Co. KG
   
      Εναγόμενος-εφεσίβλητος: Michael Strotzer
   
      Προδικαστικά ερωτήματα
   
   
               1)
            
            
               Έχει το άρθρο 8, παράγραφοι 1 και 2, σε συνδυασμό με το άρθρο 3, παράγραφος 1, της οδηγίας 2001/29/ΕΚ (1) την έννοια ότι υφίστανται «αποτελεσματικές και αποτρεπτικές κυρώσεις» για τις προσβολές του δικαιώματος διαθέσεως έργου στο κοινό ακόμα και όταν αποκλείεται η προς αποζημίωση ευθύνη του κατόχου διαδικτυακής συνδέσεως μέσω της οποίας διαπράχθηκαν προσβολές του δικαιώματος του δημιουργού διά της ανταλλαγής αρχείων, εφόσον ο κάτοχος της συνδέσεως κατονομάζει τουλάχιστον ένα μέλος της οικογένειας το οποίο είχε, πέρα από τον ίδιο, πρόσβαση στη διαδικτυακή αυτή σύνδεση, χωρίς να γνωστοποιεί περαιτέρω πληροφορίες, εξακριβωμένες με τις κατάλληλες έρευνες, για τη χρονική στιγμή και τον τρόπο χρήσεως του διαδικτύου από το συγκεκριμένο μέλος της οικογένειας;
            
         
               2)
            
            
               Έχει το άρθρο 3, παράγραφος 2, της οδηγίας 2004/48/ΕΚ (2) την έννοια ότι υφίστανται «αποτελεσματικά μέτρα για τη διασφάλιση της επιβολής των δικαιωμάτων διανοητικής ιδιοκτησίας» ακόμη και όταν αποκλείεται η προς αποζημίωση ευθύνη του κατόχου διαδικτυακής συνδέσεως μέσω της οποίας διαπράχθηκαν προσβολές του δικαιώματος του δημιουργού διά της ανταλλαγής αρχείων, εφόσον ο κάτοχος της συνδέσεως κατονομάζει τουλάχιστον ένα μέλος της οικογένειας το οποίο είχε, πέρα από τον ίδιο, πρόσβαση στη διαδικτυακή αυτή σύνδεση, χωρίς να γνωστοποιεί περαιτέρω πληροφορίες, εξακριβωμένες με τις κατάλληλες έρευνες, για τη χρονική στιγμή και τον τρόπο χρήσεως του διαδικτύου από το συγκεκριμένο μέλος της οικογένειας;
            
         
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).
   
      (2)  Οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας (ΕΕ L 157, σ. 45).